CELEX: 32015D1353
Language: sk
Date: 2015-08-03 00:00:00
Title: Vykonávacie rozhodnutie Komisie (EÚ) 2015/1353 z 3. augusta 2015, ktorým sa mení príloha II k rozhodnutiu 2007/777/ES, pokiaľ ide o položku týkajúcu sa Južnej Afriky v zozname tretích krajín alebo ich častí, z ktorých je povolený dovoz mäsových výrobkov a opracovaných žalúdkov, mechúrov a čriev do Únie v súvislosti s vysokopatogénnou aviárnou influenzou [oznámené pod číslom C(2015) 5290] (Text s významom pre EHP)

5.8.2015   
            
            
               SK
            
            
               Úradný vestník Európskej únie
            
            
               L 208/36
            
         VYKONÁVACIE ROZHODNUTIE KOMISIE (EÚ) 2015/1353
   z 3. augusta 2015,
   ktorým sa mení príloha II k rozhodnutiu 2007/777/ES, pokiaľ ide o položku týkajúcu sa Južnej Afriky v zozname tretích krajín alebo ich častí, z ktorých je povolený dovoz mäsových výrobkov a opracovaných žalúdkov, mechúrov a čriev do Únie v súvislosti s vysokopatogénnou aviárnou influenzou
   
      
         [oznámené pod číslom C(2015) 5290]
      
   
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2002/99/ES zo 16. decembra 2002 ustanovujúcu pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (1), a najmä na jej článok 8 úvodnú vetu, článok 8 bod 1 prvý pododsek, článok 8 bod 4 a článok 9 ods. 4 písm. c),
   keďže:
   
               (1)
            
            
               V rozhodnutí Komisie 2007/777/ES (2) sa stanovujú predpisy v oblasti zdravia zvierat a verejného zdravia týkajúce sa dovozu zásielok mäsových výrobkov a opracovaných žalúdkov, mechúrov a čriev (ďalej len „komodity“) do Únie, ich prepravy cez územie Únie a skladovania v Únii.
            
         
               (2)
            
            
               V časti 2 a 3 prílohy II k rozhodnutiu 2007/777/ES sa uvádza zoznam tretích krajín alebo ich častí, z ktorých je povolený dovoz komodít do Únie za predpokladu, že komodity boli opracované príslušným spôsobom, ako je uvedené v časti 4 uvedenej prílohy.
            
         
               (3)
            
            
               Južná Afrika je uvedená v časti 2 a 3 prílohy II k rozhodnutiu 2007/777/ES ako tretia krajina, v prípade ktorej je z celého jej územia alebo z určitých častí jej územia povolené dovážať komodity získané z hydiny, pernatej zveri z farmových chovov, vtákov nadradu bežce a voľne žijúcej pernatej zveri do Únie a prepravovať ich cez jej územie.
            
         
               (4)
            
            
               V nadväznosti na výskyt ohnísk vysokopatogénnej aviárnej influenzy (highly pathogenic avian influenza – HPAI) podtypu H5N2 na území Južnej Afriky v apríli 2011 bolo rozhodnutie 2007/777/ES zmenené vykonávacím nariadením Komisie (EÚ) č. 536/2011 (3) s cieľom stanoviť, aby sa dovoz všetkých uvedených komodít z Južnej Afriky do Únie mohol povoliť len v prípade, že tieto komodity podrobené opracovaniu „D“ podľa časti 4 prílohy II k rozhodnutiu 2007/777/ES, ktorým sa zabezpečí inaktivácia prípadného vírusu prítomného v komodite. Vzhľadom na vývoj nákazovej situácie boli prijaté ďalšie vykonávacie nariadenia Komisie (EÚ) č. 991/2011 (4) a (EÚ) č. 110/2012 (5).
            
         
               (5)
            
            
               Dňa 2. marca 2015 Južná Afrika predložila informácie o svojom štatúte, pokiaľ ide o HPAI, a celé svoje územie vyhlásila za územie bez výskytu tejto choroby.
            
         
               (6)
            
            
               Tieto informácie Komisia teraz vyhodnotila. Na základe tohto hodnotenia a záruk, ktoré poskytla Južná Afrika, je vhodné zmeniť predpísané opracovanie komodít, na ktoré sa vzťahuje rozhodnutie 2007/777/ES, s cieľom zohľadniť priaznivú nákazovú situáciu.
            
         
               (7)
            
            
               Časť 2 a 3 prílohy II k rozhodnutiu 2007/777/ES by sa preto mali zodpovedajúcim spôsobom zmeniť.
            
         
               (8)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Príloha II k rozhodnutiu 2007/777/ES sa mení v súlade s prílohou k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 3. augusta 2015
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 18, 23.1.2003, s. 11.
   
      (2)  Rozhodnutie Komisie 2007/777/ES z 29. novembra 2007, ktorým sa ustanovujú veterinárne a zdravotné podmienky a vzorové osvedčenia na dovoz určitých mäsových výrobkov a opracovaných žalúdkov, mechúrov a čriev z tretích krajín určených na ľudskú spotrebu a ktorým sa zrušuje rozhodnutie 2005/432/ES (Ú. v. EÚ L 312, 30.11.2007, s. 49).
   
      (3)  Vykonávacie nariadenie Komisie (EÚ) č. 536/2011 z 1. júna 2011, ktorým sa mení a dopĺňa príloha II k rozhodnutiu 2007/777/ES a príloha I k nariadeniu (ES) č. 798/2008, pokiaľ ide o položky týkajúce sa Južnej Afriky v zoznamoch tretích krajín alebo ich častí (Ú. v. EÚ L 147, 2.6.2011, s. 1).
   
      (4)  Vykonávacie nariadenie Komisie (EÚ) č. 991/2011 z 5. októbra 2011, ktorým sa mení a dopĺňa príloha II k rozhodnutiu 2007/777/ES a príloha I k nariadeniu (ES) č. 798/2008, pokiaľ ide o položky týkajúce sa Južnej Afriky v zoznamoch tretích krajín alebo ich častí v súvislosti s vysokopatogénnou vtáčou chrípkou (Ú. v. EÚ L 261, 6.10.2011, s. 19).
   
      (5)  Vykonávacie nariadenie Komisie (EÚ) č. 110/2012 z 9. februára 2012, ktorým sa mení a dopĺňa príloha II k rozhodnutiu 2007/777/ES a príloha I k nariadeniu (ES) č. 798/2008, pokiaľ ide o položky týkajúce sa Južnej Afriky v zoznamoch tretích krajín alebo ich častí (Ú. v. EÚ L 37, 10.2.2012, s. 50).
   
      PRÍLOHA
      Príloha II k rozhodnutiu 2007/777/ES sa mení takto:
      
                  1.
               
               
                  V časti 2 sa položka týkajúca sa Južnej Afriky nahrádza takto:
                  
                              „ZA
                           
                           
                              Južná Afrika
                           
                           
                              C
                           
                           
                              C
                           
                           
                              C
                           
                           
                              A
                           
                           
                              D
                           
                           
                              A
                           
                           
                              A
                           
                           
                              C
                           
                           
                              C
                           
                           
                              A
                           
                           
                              A
                           
                           
                              D
                           
                           
                              XXX“
                           
                        
            
                  2.
               
               
                  V časti 3 sa položka týkajúca sa Južnej Afriky nahrádza takto:
                  
                              „ZA
                           
                           
                              Južná Afrika
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              E
                           
                           
                              E
                           
                           
                              A
                           
                           
                              XXX
                           
                           
                              XXX
                           
                           
                              A
                           
                           
                              A
                           
                           
                              E
                           
                           
                              XXX
                           
                        
                              Južná Afrika ZA-1
                           
                           
                              E
                           
                           
                              E
                           
                           
                              XXX
                           
                           
                              XXX
                           
                           
                              E
                           
                           
                              E
                           
                           
                              A
                           
                           
                              E
                           
                           
                              XXX
                           
                           
                              A
                           
                           
                              A
                           
                           
                              E
                           
                           
                              XXX“